stanford-oval/wikipedia huggingface dataset:
Katalonian ralli 2009

|  Katalonian ralli 2009 |
| --- | --- |
 11. osakilpailu 12 osakilpailusta kaudella 2009. 
Ajankohta:  2.–4. lokakuuta 2009
Pituus:  18 erikoiskoetta


Palkintokoroke
Voittaja:   Sébastien Loeb  Daniel Elena  (Citroën World Rally Team)
Toinen:   Daniel Sordo  Marc Martí  (Citroën World Rally Team)
Kolmas:   Mikko Hirvonen  Jarmo Lehtinen  (Ford World Rally Team)
Katalonian ralli 2009 (virallisesti 45. RallyRACC Catalunya – Costa Daurada) oli Rallin MM-sarjan kauden 2009 11. osakilpailu, joka ajettiin 2.–4. lokakuuta 2009. Kilpailussa oli 18 erikoiskoetta.
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Sébastien Loeb |  Daniel Elena | Citroën C4 WRC | 3:22.14,7 |  | 10 |
| 2. |  Daniel Sordo |  Marc Martí | Citroën C4 WRC | 3:22.26,7 | +12,0 | 8 |
| 3. |  Mikko Hirvonen |  Jarmo Lehtinen | Ford Focus RS WRC 09 | 3:23.08,8 | +54,1 | 6 |
| 4. |  Petter Solberg |  Phil Mills | Citroën C4 WRC | 3:23.27,1 | +1.12,4 | 5 |
| 5. |  Sébastien Ogier |  Julien Ingrassia | Citroën C4 WRC | 3:23.56,3 | +1.41,6 | 4 |
| 6. |  Jari-Matti Latvala |  Miikka Anttila | Ford Focus RS WRC 09 | 3:25.04,5 | +2.49,8 | 3 |
| 7. |  Matthew Wilson |  Scott Martin | Ford Focus RS WRC 08 | 3:29.30,2 | +7.15,5 | 2 |
| 8. |  Federico Villagra |  Jorge Pérez Companc | Ford Focus RS WRC 08 | 3:30.42,8 | +8.28,1 | 1 |
Lähde:
Jetit (yhtye)

Jetit oli Jukka Järvelän ja Pentti Lindqvistin muodostama 1970-luvun alkupuolella toiminut lauluduo, jonka singleinä julkaistut kappaleet olivat lähinnä Nacke Johanssonin säveltämiä tai Vexi Salmen käännöksiä (muun muassa Christie-yhtyeen kappale "Iron Horse" kääntyi "Eteenpäin").
Kimmo Nevalainen

| Kimmo Nevalainen |
| --- | --- |

Henkilötiedot
Syntynyt: 23. huhtikuuta 1983 (ikä 41) Liperi
Kansalaisuus:   Suomi
Jääkiekkoilija
Lempinimi:  Neppi
Pelipaikka:  puolustaja
Maila:  vasen
Pituus:  184 cm
Paino:  84 kg
Pelinumero:  10
Pelaajaura
Pääsarjaura:  2003–2004
Aik. seurat:  Jokipojat (Mestis) SaiPa (SM-liiga) KooKoo (Mestis) Imatran Ketterä (Suomi-sarja)
Kimmo Nevalainen (s. 23. huhtikuuta 1983 Liperi) on suomalainen jääkiekkoilija. Hän on pelipaikaltaan puolustaja. Nevalaisen kasvattajaseura on Liperin Kiekko, josta "Neppi" tosin siirtyi Joensuuhun jo nuorena. Ensimmäisen aikuisten sarjan ottelunsa Nevalainen pelasi Jokipojissa kaudella 1999–2000.
Kaudella 2000–2001 Nevalainen teki varsinaisen Mestis-debyyttinsä Jokipojissa (39 ottelua), jossa hän pelasi aina kauteen 2002–2003, jolloin siirtyi SaiPan A-nuorten joukkueeseen. Seuraavalla kaudella hänet nostettiin joukkueen liigajoukkueeseen. Liigaotteluita hänelle kertyi SM-liigassa 43.
Kaudella 2004–2005 Nevalainen jäi ilman liigasopimusta ja siirtyi Mestis -seura KooKoo'seen. Vaatimattoman kauden aikana Nevalainen teki 2 maalia ja kuusi syöttöpistettä. Kaudella 2005–2006 Nevalainen palasi Jokipoikiin, jossa hänet nimettiin kaudella 2006–2007 joukkueen kapteeniksi.
Jetman

Jetman on hahmo, joka esiintyy eri avaruuspeleissä:
Jetpac (1983)
Lunar Jetman (1983)
Solar Jetman: Hunt for the Golden Warpship (1990)
Jetpac Refuelled (2007)
Chōjin Sentai Jetman on japanilainen televisiosarja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jetman”, voi hakea sivunnimihaulla, laajalla sivunnimihaulla tai tekstihaulla.
King Williamin piirikunta

King Williamin piirikunta (engl. King William County) on Yhdysvaltojen Virginian osavaltiossa sijaitseva piirikunta. Sen väkiluku oli 17 148 vuonna 2019. Piirikunnan hallintokeskus on King Williamin kunta. Piirikunta perustettiin vuonna 1702.
Aiheesta muualla

Kuvia tai muita tiedostoja aiheesta King Williamin piirikunta Wikimedia Commonsissa
Jessica Keenan Wynn

| Jessica Keenan Wynn> Jessica Keenan Armstrong |
| --- | --- |

Henkilötiedot
Syntynyt: 12. kesäkuuta 1986 (ikä 38) Los Angeles, Kalifornia, Yhdysvallat
Ammatti:  Näyttelijä, laulaja
Muut tiedot
Aktiivisena:  1987-
Jessica Keenan Wynn (syntyjään Armstrong; s. 12. kesäkuuta 1986) on yhdysvaltalainen näyttelijä ja laulaja. Hänet tunnetaan parhaiten rooleistaan Heather Chandler elokuvaan Heathers perustuvassa musikaalissa Heathers: The Musical, Dina sarjassa Forever, ja nuori Tanya elokuvassa Mamma Mia: Here We Go Again!.
Yksityiselämä

Wynn on näyttelijä Keenan Wynnin lapsenlapsi, koomikko Ed Wynnin ja esiintyjä Hilda Keenanin lapsenlapsenlapsi ja  näyttelijä Frank Keenanin lapsenlapsenlapsenlapsi. Hän on myös käsikirjoittaja Tracy Keenan Wynnin sisaruksentytär.
Lavaesiintymiset

| Vuosi | Nimi | Rooli | Paikka |
| --- | --- | --- | --- |
| 2011 | Life Could Be a Dream | Lois | Los Angeles |
| 2012 | Les Misérables (musikaali) | Ensemble |  |
| 2014 | Heathers: The Musical | Heather Chandler | Off Broadway |
| 2015-2018 | Beautiful: The Carole King Musical | Cynthia Weil | Broadway (teatteri) |
Filmografia

| Vuosi | Nimi | Rooli |
| --- | --- | --- |
| 2018 | Mamma Mia: Here We Go Again! | Nuori Tanya |
| Vuosi | Nimi | Rooli |
| --- | --- | --- |
| 1987 | Tyttökullat | Emily |
| 2014 | The Knick | Sister Theresa |
| 2015 | Forever (televisiosarja) | Dina |
| 2016 | The Mysteries of Laura | Ingrid |
| 2016 | Billions | Cheryl |
Juri Drohobytš

| Juri Drohobytš (Drohobytskyi)> Юрій Дрогобич |
| --- | --- |
 Juri Drohobytš noin vuonna 1494.
Henkilötiedot
Koko nimi:  Juri Kotermak
Syntynyt: n. 1450 Drohobytš
Kuollut: 4. helmikuuta 1494 (n. 44 vuotta) Krakova
Ammatti:  kirjailija
Kirjailija
Tuotannon kieli: latina
Aiheesta muualla
Löydä lisää kirjailijoitaKirjallisuuden teemasivulta
Juri Drohobytš, (Drohobytskyi) ukr. Юрій Дрогобич (Дрогобицький, oikea nimi Juri Kotermak (n. 1450 Drohobytš – 4. helmikuuta 1494 Krakova) oli Ukrainan ensimmäinen lääketieteen tohtori.
Drohobytš suoritti maisterin tutkinnon Krakovan yliopistossa 1473 ja sai tohtorin arvon ja lääkärin arvon Bolognan yliopistosta 1476 ja 1482. Hän oli 1481–1482 Bolognan yliopiston rehtori ja opetti siellä tähtitiedettä ja lääketiedettä. Hän oli vuodesta 1487 lääketieteen professori Krakovan yliopistossa. Hänen teoksensa Judicium prenosticon Magistri Georgii Drogobicz de Russia ilmestyi Roomassa 1483 ja oli ensimmäinen ukrainalaisen ulkomailla julkaisema kirja. Siitä on säilynyt kaksi kappaletta.
Aiheesta muualla

Kuvia tai muita tiedostoja aiheesta Juri Drohobytš Wikimedia Commonsissa
Jalkakäävät

| Jalkakäävät |
| --- | --- |
 Viuhkokääpä (Polyporus umbellatus)
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Lahko::  Polyporales
Heimo::  Polyporaceae
Suku::  Jalkakäävät Polyporus  P. Micheli ex Adans. 1763
Katso myös
   Jalkakäävät Wikispeciesissä   Jalkakäävät Commonsissa 
Infobox OKVirheellinen NIMI-arvo: 
Jalkakäävät (Polyporus) on Polyporaceae-heimoon kuuluva sienisuku. Se sisältää yksivuotisia, jalallisia kääpiä. Suku on kuitenkin osoittautunut polyfyleettiseksi, eikä jalkakääpien luokittelun uudistuksesta ole vielä yksimielisyyttä.
Taksonomia

Eri sienitieteilijät ovat aikojen saatossa määritelleet Polyporus-suvun eri tavoin. Esimerkiksi vuonna 1821 Elias Magnus Fries luokitteli sukuun suurimman osan tunnetuista kääpälajeista. Myöhemmin vakiintui kuitenkin vuonna 1987 esitetty suppeampi määritelmä, jonka mukaan Polyporus sisältää vain jalallisia, yksivuotisia lajeja. Vuonna 1991 tunnustettiin yhdeksän suomalaista jalkakääpälajia, joista yleisimmät olivat talvi- ja kevätkääpä.
Myöhemmin fylogeneettiset tutkimukset ovat osoittaneet, että vuonna 1987 määritelty Polyporus on polyfyleettinen suku. Asiaa on pyritty ratkaisemaan siirtämällä lajeja muihin sukuihin, joita ovat ainakin Cerioporus, Favolus, Lentinus, Neofavolus ja Picipes. Kaikkia lajeja ei ole kuitenkaan vielä sekvensoitu, ja joitakin lajeja ei sekvensoinnista huolimatta ole vielä voitu yksiselitteisesti siirtää sopivampaan sukuun.
Taksonomia > Lajit

Polyporus-suvun alkuperäisessä kuvauksessa ei määritetty tyyppilajia, mutta monet myöhemmät tutkijat ovat hyväksyneet tyyppilajin Polyporus tuberaster. DNA-tutkimusten perusteella määritelty Polyporus-suku sisältää ainakin seuraavat lajit:
Polyporus tuberaster
Viuhkokääpä (Polyporus umbellatus)
Polyporus hapalotus
Polyporus auratus
Polyporus cuticulatus
Alla on lueteltu suomalaiset lajit, joiden tieteellinen nimi on muuttunut Index Fungorumin mukaan. Suomen Lajitietokeskus luokittelee ne kuitenkin edelleen Polyporus-sukuun.
Kastanjakääpä (Polyporus badius → Picipes badius)
Talvikääpä (Polyporus brumalis → Lentinus brumalis)
Kevätkääpä (Polyporus ciliatus → Lentinus substrictus)
Mustasukkakääpä (Polyporus leptocephalus → Cerioporus leptocephalus)
Mustajalkakääpä (Polyporus melanopus → Picipes melanopus)
Haavanpökkelökääpä (Polyporus pseudobetulinus → Favolus pseudobetulinus)
Suomukääpä (Polyporus squamosus → Cerioporus squamosus)
Torvikääpä (Polyporus tubaeformis → Picipes tubaeformis)
Kuvaus

Jalkakääpien itiöemät ovat yksivuotisia ja jalallisia. Rihmastorakenne on dimiittinen. Itiöt ovat läpikuultavia, ohutseinäisiä ja sylinterimäisiä. DNA-tutkimusten perusteella määritelty Polyporus sisältää vain lajeja, joiden jalka on vaalea. Ruskea- ja mustajalkaiset jalkakäävät kuuluvat DNA-tutkimusten mukaan muihin sukuihin, esimerkiksi Picipes-sukuun.
Ekologia

Jalkakäävät ovat valkolahottajia, joiden itiöemät kasvavat puulla tai maassa. DNA-tutkimusten määrittelemän suppean Polyporus-suvun itiöemät kasvavat joko suoraan lehtipuulla tai nousevat maanalaisista rihmastopahkoista.
Hyötykäyttö

Jalkakääpiin kuuluva viuhkokääpä on ruokasieni, jonka nuoret itiöemät ovat syötäviä. Lisäksi sen rihmastopahkoja käytetään perinteisessä kiinalaisessa lääkinnässä turvotusten hoitoon ja virtsanerityksen lisäämiseen. Sienen lääkinnällisiä vaikutuksia on tutkittu 2000-luvulla, ja viuhkokääpää sisältävien lääkevalmisteiden ja ravintolisien kysyntä on kasvanut. Kiinassa on myös kehitetty viuhkokäävän viljelyä.
Aiheesta muualla

UniProt: Taxonomy - Polyporus (englanniksi)
Katalonian ralli 2014

|  Katalonian ralli 2014 |
| --- | --- |
 12. osakilpailu 13 osakilpailusta kaudella 2014. 
Ajankohta:  23.–26. lokakuuta 2014
Pituus:  17 erikoiskoetta


Palkintokoroke
Voittaja:   Sébastien Ogier  Julien Ingrassia  (Volkswagen Motorsport)
Toinen:   Jari-Matti Latvala  Miikka Anttila  (Volkswagen Motorsport)
Kolmas:   Mikko Hirvonen  Jarmo Lehtinen  (M-Sport World Rally Team)
Rallin voittajapari Sébastien Ogier ja Julien Ingrassia.
Katalonian ralli 2014 (virallisesti 50. RallyRACC Catalunya – Costa Daurada) oli Rallin MM-sarjan kauden 2014 12. osakilpailu, joka ajettiin 23.–26. lokakuuta 2014. Kilpailussa oli 17 erikoiskoetta.
Ennen kilpailun alkua Sébastien Ogier oli MM-sarjan johdossa ennen Jari-Matti Latvalaa. Kilpailun voitolla Ogier varmisti toisen peräkkäisen mestaruutensa. Voiton jälkeen Ogier sanoi ettei ollut henkisesti vahva osalla kaudesta ja hänen motivaationsa oli ollut alhaalla.
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Sébastien Ogier |  Julien Ingrassia | Volkswagen Polo R WRC | 3:46.44,6 |  | 25 |
| 2. |  Jari-Matti Latvala |  Miikka Anttila | Volkswagen Polo R WRC | 3:46.55,9 | +11,3 | 18 |
| 3. |  Mikko Hirvonen |  Jarmo Lehtinen | Ford Fiesta RS WRC | 3:48.26,8 | +1.42,2 | 15 |
| 4. |  Mads Ostberg |  Jonas Andersson | Citroën DS3 WRC | 3:48.57,9 | +2.13,3 | 12 |
| 5. |  Daniel Sordo |  Marc Martí | Hyundai i20 WRC | 3:49.06,8 | +2.22,2 | 10 |
| 6. |  Thierry Neuville |  Nicolas Gilsoul | Hyundai i20 WRC | 3:50.45,6 | +4.01,0 | 8 |
| 7. |  Andreas Mikkelsen |  Ola Fløene | Volkswagen Polo R WRC | 3:50.47,5 | +4.02,9 | 6 |
| 8. |  Martin Prokop |  Jan Tománek | Ford Fiesta RS WRC | 3:54.51,4 | +8.06,8 | 4 |
| 9. |  Hayden Paddon |  John Kennard | Hyundai i20 WRC | 3:55.57,0 | +9.12,4 | 2 |
| 10. |  Nasser Al-Attiyah |  Giovanni Bernacchini | Ford Fiesta RRC | 3:59.24,4 | +12.39,8 | 1 |
Lähde:
Aiheesta muualla

Kuvia tai muita tiedostoja aiheesta Katalonian ralli 2014 Wikimedia Commonsissa
Rally-Maps.com, erikoiskokeet kartalla (englanniksi)
Osakilpailut MM-rallikaudella 2014
Monte Carlo
Ruotsi
Meksiko
Portugali
Argentiina
Sardinia
Puola
Suomi
Saksa
Australia
Ranska
Katalonia
Wales
Rallin maailmanmestaruussarjan Katalonian rallit
| --- | --- |
1990-luku:   1991  1992  1993  1995  1996  1997  1998  1999 
2000-luku:   2000  2001  2002  2003  2004  2005  2006  2007  2008  2009 
2010-luku:   2010  2011  2012  2013  2014  2015  2016  2017  2018  2019 
2020-luku:   2020  2021  2022
Keuhkoklamydia

Keuhkoklamydia on hengitystieinfektio, jonka aiheuttaa Chlamydophila pneumoniae -bakteeri. Bakteeri tunnettiin aiemmin myös nimellä Chlamydia pneumoniae.
Keuhkoklamydian oireita ovat hitaasti alkava ja pitkään jatkuva yskä, lihassäryt ja usein myös keuhkokuume. Tartunta tapahtuu hengitysteitse. Arvioiden mukaan jokainen suomalainen sairastaa pari kertaa elämänsä aikana keuhkoklamydiainfektion. Hoitona käytetään antibiootteja.
Kira Kruuti

| Kira Kruuti |
| --- | --- |
 Kira Kruuti ja Sanni Mahonen 2018 Kalevan kisojen 100 metrin kilpailussa.
Henkilötiedot
Syntynyt: 10. toukokuuta 1998 (ikä 26) Helsinki
Kansalaisuus:   Suomi
Uran tiedot
Laji:  400 metrin juoksu
Seura:  Helsingin Kisa-Veikot
Valmentaja:  Lotta Bryggare
Kira Kruuti (s. 10. toukokuuta 1998 Helsinki) on suomalainen  pikajuoksija, joka edustaa Helsingin Kisa-Veikkoja. Hänen valmentajansa on Lotta Bryggare.
Kruuti saavutti vuoden 2020 sisäratojen Suomen-mestaruuskilpailuissa pronssia 400 metrin juoksussa. Sisärataviestissä hän on saanut SM-hopeaa 2020 ja pronssia 2018. Viestijuoksun SM-kilpailuissa hän on saavuttanut 4 000 metrin viestissä hopeaa 2020 sekä 4 × 400 metrin viestissä pronssia 2018 ja 2023
Kruuti juoksi 400 metrin ennätyksensä 55,93 Lappeenrannassa 5. elokuuta 2016.
Jorge Gaitán

Jorge Eliécer Gaitán vuonna 1936.
Gaitánin rintakuva Medellínin kaupungissa Kolumbiassa.
Jorge Eliécer Gaitán Ayala (1903–1948) oli kolumbialainen liberaalipoliitikko ja lakimies.  Hän toimi opetus- ja työvoimaministerinä sekä Bogotán pormestarina. Hän oli kaksi kertaa presidenttiehdokkaana, ja vuonna 1948 hänet murhattiin kesken presidenttikampanjansa. Murha johti mellakoihin, joista kehittyi maata ravistellut väkivallan aalto La Violencia.
Jimmy Bower

Jimmy Bower
Jimmy Bower on yhdysvaltalainen muusikko joka tunnetaan mm. superkokoonpano  Downin rumpalina ja sludgemetallin pioneereihin kuuluvan Eyehategodin kitaristina. Hän ollut myös suuressa roolissa yhtyeissä Corrosion of Conformity ja Crowbar keikkailevan rumpalin muodossa.
Vaikuttanut seuraavissa bändeissä

Eyehategod
Crowbar
Superjoint Ritual
Down
The Mystick Krewe Of Clearlight
Corrosion of Conformity
Blatant Frustration
Shell Shock
Drip
Sourvein
Debris Inc.
Juri Fedkovytš

| Juri Fedkovytš> Юрій Федькович |
| --- | --- |
 Juri Fedkovytš vuonna 1862.
Henkilötiedot
Syntynyt: 8. elokuuta 1834 Storonets Putyliv, Bukovina, Venäjän keisarikunta
Kuollut: 11. tammikuuta 1888 (53 vuotta) Tšernivtsi, Bukovina, Venäjän keisarikunta
Ammatti:  kirjailija
Kirjailija
Salanimi: Jurij Kossovan ja Huculnevir 
Tuotannon kieli: saksa, ukraina
Aiheesta muualla
Löydä lisää kirjailijoitaKirjallisuuden teemasivulta
Juri Fedkovytš ukr. Юрій Федькович (8. elokuuta 1834 Storonets Putyliv, Bukovina – 11. tammikuuta 1888 Tšernivtsi) oli myöhäisromanttista koulukuntaa edustava ukrainalainen kirjailija ja Bukovinassa vaikuttanut Ukrainan renessanssin airut.
Fedkovytš palveli 1852–1863 Itävallan armeijassa, ja osallistuessaan Italian taisteluun hän kirjoitti ensimmäisen ukrainankielisen runonsa. Hän oli aiemmin kirjoittanut saksaksi. Siviiliin palattuaan hän toimi vuodesta 1863 kotikylässään pormestarina ja 1867–1872 Vyžnytsjan piirin koulutarkastajana. Sen jälkeen hän työskenteli Lvivissä Prosvita-kustantamossa ja Ruska Besida -teatterissa. Hän asui vuodesta 1876 kuolemaansa asti Tšernivtsissä, jossa hän toimi 1885–1888 Bukovina-sanomalehden ensimmäisenä päätoimittajana. Kirjallisista ansioistaan hänet valittiin Ševtšenkon tieteellisen seuran kunniajäseneksi.
Fedkovytš julkaisi runoja ja kertomuksia Galitsian ja Bukovinan aikakauslehdissä. Monissa runoissa on vaikutteita Taras Ševtšenkolta. Fedkovytšin ensimmäisen proosakokoelman julkaisi Myh’ailo Drahomanov. Proosatuotannon pääteemoja ovat Bukovinan kyläelämä, onneton rakkaus ja sotilaan kurja elämä. Kertomuksissa näkyy vaikutteita Hryhori Kvitka-Osnovjanenkon kansatieteellisestä lähestymistavasta ja Marko Vovtšokin kerrontatyylistä. Hän kirjoitti myös näytelmiä ja käänsi William Shakespearen Hamletin ja Macbethin. Hän käänsi J. W. von Goethen, Friedrich Schillerin, Heinrich Heinen, Grimmin veljesten, Aleksandr Puškinin ja H. C. Andersenin tuotantoa.
Nuoruudenaikaisista vaikutteista huolimatta Fedkovytš oli lahjakas ja omintakeinen kirjoittaja. Monista runoista on tullut suosittuja lauluja.
Aiheesta muualla

Kuvia tai muita tiedostoja aiheesta Juri Fedkovytš Wikimedia Commonsissa
Jorge García Isaza

Jorge García Isaza (2. heinäkuuta 1928 Manizales – 16. elokuuta 2016) oli kolumbialainen roomalaiskatolinen piispa. Hänet vihittiin lasaristien papiksi 14. helmikuuta 1954 ja nimitettiin Tierradentron prefektiksi 5. toukokuuta 1989. Hän sai 17. helmikuuta 2000 nimitykset Buduan titulaaripiispaksi ja Tierradentron apostoliseksi vikaariksi. Piispaksi vihkiminen seurasi 26. maaliskuuta. Pääkonsekraattorina toimi Germán García Isaza, jota avustivat Beniamino Stella ja Iván Antonio Marín López.
García Isaza jäi eläkkeelle 25. huhtikuuta 2003.
Kimmomatriisi

Kimmomatriisilla käsitetään lineaarista jännitysten suhdetta venymiin moniulotteisissa tapauksissa (ks. lujuusoppi, Hooken laki). Kyseessä voi olla tilavuusalkion kimmomatriisi, jolloin tarkastellaan hyvin pientä rakenteen yksityiskohtaa tai esimerkiksi elementtimenetelmässä käytettävä, koko rakenteen likimääräinen kimmomatriisi.
Kimmo Nurminen

Kimmo Nurminen (s. 5. heinäkuuta 1971 Turussa) on suomalaisen musiikkilehti Suen päätoimittaja. Nurminen on toiminut lehden päätoimittajana tammikuusta 1997 alkaen. Nurmisen aikana Sue on kasvanut pienestä paikallislehdestä Suomen suuripainoksisimmaksi musiikkilehdeksi, jonka painos on nykyisin noin 60 000 (lähteiden 2 ja 3 uutis-sisältö on kotoisin Sue-lehden omasta toimeksiannosta lähetetyistä tiedotteista).
Nurminen on toiminut vuosina 1988-2002 turkulaisen elävän musiikin yhdistyksen, Auran panimo -yhdistyksen organisaattorina sekä vuodesta 1994 alkaen indie-musiikkiin keskittyvän Indie-iltamat -festivaalin tuottajana. Indie-iltamat kokoaa Helsingin Sanomien mukaan suomalaisen "vaihtoehtoeliitin". Viime vuosina nelipäiväiseksi kasvanut, perinteisesti DBTL-tapahtuman aikoihin järjestettävä tapahtuma on järjestetty myös muissa kaupungeissa kuten Helsingissä.
Nurminen on ollut valtakunnallisen Nuori Kulttuuri -musiikki 2007 -raadin jäsenenä palkitsemassa nuoria rock- ja pop-yhtyeitä. Lisäksi Nurminen on toiminut valokuvaajana.
Nurminen on myös DJ-kaksikko The Boys Named Suen toinen osapuoli yhdessä Suen toimituspäällikön Ari Väntäsen kanssa. Kaksikko soittaa pääosin Dynamo-klubilla.
Kimmo Nurmisen veli on kitaristi Olli Nurminen (Xysma, Shake, Trouble Bound Gospel).
Aiheesta muualla

Suen internet-sivut
Merkinnän syy: Nurminen, Kimmo
Juri Dmitrijev

Juri Dmitrijev vuonna 2007.
Juri Aleksejevitš Dmitrijev (s. 28. tammikuuta 1956 Petroskoi) on venäläinen itseoppinut historiantutkija ja yhteiskunta-aktivisti. Hän aloitti Stalinin vainojen teloitus- ja hautapaikkojen etsinnän ja uhrien tunnistuksen. Hän löysi vuosina 1997–1998 kaksi suurta joukkohautaa: Krasny Borin joukkohaudan (1 196 uhria) ja Sandarmohin joukkohaudan (yli 9 000 uhria).
Dmitrijev on tutkinut Stalinin Neuvostoliiton aikana tapahtuneita joukkoteloituksia yli 30 vuotta. Hän on muun muassa selvittänyt uhrien henkilöllisyydet ja tehnyt heistä muistokirjoja. Hänen työnsä on hyvin arvostettua myös kansainvälisen yhteisön keskuudessa, sillä kadoksissa olleiden löytyneiden uhrien nimilistalla on useita eri kansallisuuksia, kuten venäläisiä, suomalaisia, karjalaisia, udmurtteja, ukrainalaisia, puolalaisia, saksalaisia ja valkovenäläisiä.
Dmitrijev on myös ihmisoikeusjärjestö Memorialin Karjalan-osaston johtaja.
Poliittisen vainon kohteena

Vielä 2000-luvun alkupuolella Venäjän viranomaiset auttoivat Dmitrijeviä paikantamaan joukkohaudat ja ottivat osaa hänen järjestämiinsä muistotilaisuuksiin terrorin uhreille, mutta viimeisen vuosikymmenen aikana suhtautuminen historioitsijaan ja tämän elämäntyöhön on muuttunut täysin.
Dmitrijevin julkaistua teloittajien nimet hänet pidätettiin joulukuussa 2016 ja häntä vastaan nostettiin syyte lapsipornon hallussapidosta, mutta syytteet osoittautuivat lavastetuiksi, ja hänet vapautettiin huhtikuussa 2018. Uudestaan hänet pidätettiin kesäkuussa 2018 syytettynä adoptiotyttärensä hyväksikäytöstä. Syytteillä on poliittinen motiivi, joilla Dmitrijevin työ halutaan mitätöidä, kirjoittavat sekä toimittaja Anna-Lena Laurén että Yleisradion Kerstin Kronvall. Dmitrijeviä on myös syytetty aserikoksesta, ja sitäkin pidetään poliittisesti tekaistuna syytteenä.
Suomen PEN -sananvapausjärjestön tutkijoiden ja tietokirjailijoiden komitea on nimennyt Juri Dmitrijevin ensimmäiseksi nimikkovangikseen ja on vaatinut hänen vapauttamistaan.
Kesällä 2020 Dmitrijev oli istunut tutkintavankeudessa yhteensä jo kolmen vuoden ajan. Elokuussa 2021 hän oli edelleen vangittuna.
Stalinin vainoista kertovan moskovalaisen Memorial-museon johtaja Irina Galkovan mukaan oikeudenkäynnit ovat Venäjän viranomaisten kosto itseoppineelle historiantutkijalle, ja niillä pyritään estämään vastaisuudessa Stalinin ajan hirmutöiden tutkiminen. Samalla ne ovat viranomaisten varoitus muille ja yritys mustamaalaata ja esittää epäilyttävinä muut tutkijat.
Dmitrijev on saanut tutkintavankeuden aikana runsaasti tukea niin venäläisiltä kuin ulkomaisiltakin tieteen ja kulttuurin edustajilta. Joukossa ovat Nobel-palkitut kirjailijat Herta Müller ja Svetlana Aleksijevitš, jotka varoittivat pitkän tuomion vaarantavan Dmitrijevin hengen. He lähettivät Euroopan neuvoston ihmisoikeusvaltuutetulle Dunja Mijatovićille avoimen kirjeen, jossa he vaativat ihmisoikeusvaltuutetulta aktiivisuutta oikeusjutun kaatamiseksi. Oikeudenkäynnin on katsottu kuuluvan kampanjaan, jolla tulkintaa Stalinin ajan tapahtumista pyritään muuttamaan.
Dmitrijev sai heinäkuussa 2020 kolmen ja puolen vuoden tuomion adoptiolapsen hyväksikäytöstä. Syyttäjän vaatimus oli 15 vuotta. Pitkän tutkintavankeuden vuoksi arveltiin, että hän vapautuisi parin kuukauden kuluttua tuomion julkistamisesta. Dmitrijev on saanut tukea Venäjällä ja ulkomailla, ja syyteiden taustalla on nähty poliittisia motiiveja. Syyskuun 2020 lopulla hän sai kuitenkin kymmenen vuoden lisätuomion, ja helmikuussa 2021 tuomio vahvistettiin 13 vuoden mittaiseksi. Joulukuussa 2021 tuomiota vielä pidennettiin 15:een vuoteen.
Suomen ulkoministeri Pekka Haavisto luonnehti oikeusprosessia ihmisoikeuskysymykseksi. Haavisto otti helmikuussa 2021 Pietarin-vierailullaan asian esille Venäjän ulkoministerin Sergei Lavrovin kanssa.
Elokuussa 2021 Dmitrijevin tytär Jekaterina Klodt totesi, että häntä pelottaa kuvitella, millainen hänen isänsä tilanne olisi ilman ulkomailta ja Venäjältä saatua tukea. Klodt arveli, että Dmitrijev olisi ilman tukea jo kauan aikaa sitten heitetty lopullisesti vankilaan ja unohdettu.
Aiheesta muualla

The Dmitriev Affair. The Life's Work and Trial of Yury Dmitriev (Juri Dmitrijevin tapausta seuraava sivusto)
Halya Coynash: Russia destroys child’s life and jails historians to rewrite darkest pages of Soviet history. (Kharkiv Human Rights Protection Group, KhPG, 19.11.2019)